OSNOVNA ŠKOLA GRABRIK
BARTULA KAŠIĆA 15, KARLOVAC
OIB: 86357085201
RKP: 8914

OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG
PLANA ZA RAZDOBLJE 01.01.2026.- 30.06.2026. GODINU

Sukladno članku 42. Pravilnika o polugodišnjem i godišnjem izvještaju o izvršenju proračuna i financijskog plana, obrazloženje polugodišnjeg izvještaja o izvršenju financijskog plana proračunskog i izvanproračunskog korisnika sastoji se od obrazloženja općeg dijela izvještaja. Obrazloženje općeg dijela daje se na kombinirani način te sadržava obrazloženje ostvarenja prihoda i rashoda, primitaka i izdataka, kao i obrazloženje prijenosa sredstava, odnosno prenesenog viška ili manjka iz prethodne godine i za prijenos u sljedeće razdoblje. Obrazloženje Izvršenja proračuna za razdoblje 1. 1. 2026. do 30. 6. 2026. godine sastoji se od općeg dijela i posebnog dijela.

1) Obrazloženje izvršenja općeg dijela financijskog plana
Opći dio Polugodišnjeg izvještaja o izvršenju financijskog plana za 2026. godinu daje  pregled ostvarenih prihoda i primitaka te izvršenih rashoda i izdataka Škole u razdoblju od 1. siječnja do 30. lipnja 2026. godine, uz usporedbu s ostvarenjem u istom razdoblju prethodne godine te tekućim planom za 2026. godinu. Podaci iskazani u općem dijelu omogućuju praćenje financijskog poslovanja Škole, procjenu uspješnosti izvršenja financijskog plana te uvid u odnos između planiranih i ostvarenih veličina. U promatranom razdoblju Škola je ostvarila ukupne prihode u iznosu od 1.445.948,28 eura, dok su ukupni rashodi izvršeni u iznosu od 1.454.399,66 eura, što rezultira manjkom prihoda u iznosu od 8.451,38 eura. U odnosu na isto razdoblje 2025. godine, ukupni prihodi su povećani za 5,13%, a rashodi su se smanjili, za 5,27%. Ostvareni prihodi i rashodi kreću se uglavnom u skladu s planiranim veličinama, uz određena odstupanja koja proizlaze iz dinamike financiranja i provedbe planiranih aktivnosti tijekom godine.
U okviru materijalnih rashoda posebno se ističu rashodi za energiju, komunalne usluge te intelektualne i osobne usluge. Rashodi za nabavu nefinancijske imovine odnose se na nabavu uredske opreme i namještaja te opreme za održavanje i zaštitu. Prema izvorima financiranja, najveći dio prihoda i rashoda vezan je uz: izvor 5 –pomoći, zatim uz izvor 47 – prihodi za posebne namjene, dok se manji dio odnosi na vlastite prihode 31 i pomoći EU 5. Iz toga je vidljivo da je poslovanje Škole u najvećoj mjeri povezano s namjenskim i proračunskim izvorima financiranja, dok su vlastiti prihodi zastupljeni u manjem opsegu.  Rashodi su izvršavani u skladu s osiguranim izvorima financiranja i planiranim programima, što upućuje na uredno i namjensko korištenje raspoloživih sredstava. Iz podataka općeg dijela može se zaključiti da se financijski plan Škole u prvom polugodištu 2026. godine izvršavao uredno i u skladu s planiranim pokazateljima. Prihodi su ostvareni na zadovoljavajućoj razini, rashodi su izvršavani kontrolirano i u okviru osiguranih sredstava. Takvo izvršenje financijskog plana omogućuje nastavak redovitog poslovanja, provedbu planiranih programa i aktivnosti te pravodobno podmirivanje svih obveza Škole u nastavku 2026. godine.

2) Obrazloženje izvršenja posebnog dijela financijskog plana
Posebni dio izvještaja o izvršenju financijskog plana iskazuje se kroz izvještaj po programskoj klasifikaciji, kroz obrazloženje aktivnosti i projekata, zajedno s ciljevima koji su ostvareni njihovom provedbom te pokazateljima uspješnosti koji obuhvaćaju pokazatelje učinka i pokazatelje rezultata. U prvom polugodištu 2026. ukupni rashodi Škole po programskoj klasifikaciji iznose 1.445.948,28 eura, što pokazuje da se većina planiranih aktivnosti i projekata ravnomjerno provodi tijekom godine, bez značajnijih odstupanja ili ubrzanog trošenja sredstava.
3) Posebni izvještaji
Posebni izvještaji, sukladno Pravilniku, obuhvaćaju dodatne informacije koje nadopunjuju opći i posebni dio izvještaja o izvršenju financijskog plana. U polugodišnjem izvještaju obvezan je posebni izvještaj o zaduživanju na domaćem i stranom tržištu novca i kapitala, a posebni izvještaji mogu, prema potrebi, sadržavati i Izvještaj o danim jamstvima te plaćanjima po protestiranim jamstvima. Škola nije imala danih jamstava i plaćanja po protestiranim jamstvima. Ovaj izvještaj je sastavni dio Polugodišnjeg izvještaja o izvršenju Financijskog plana Škole za razdoblje od 1.1. do 30.06.2026. godine.
Prijedlog Polugodišnjeg izvještaja o izvršenju Financijskog plana Škole za razdoblje 
1.1.2026. do 30.6.2026. godine upućuje se na usvajanje Školskom odboru, a ako nadležni 
proračun na njega nema primjedbi, usvojeni prijedlog smatra se konačnim.

